DA Den Europæiske Unions Tidende L 121/203

Berigtigelse til regulativ nr. 114 fra De Forenede Nationers Økonomiske Kommission for Europa (UN/ECE) — Ensartede forskrifter for godkendelsen af:

Et airbagmodul til udskiftningsairbagsystemer,

Et udskiftningsrat, der er udstyret med et airbagmodul af godkendt type,

Andre udskiftningsairbagsystemer end dem, der er monteret i rat

( Den Europæiske Unions Tidende L 373 af 27. december 2007 )

Regulativ nr. 114 læses således:

Regulativ nr. 114 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelsen af: I. Et airbagmodul til udskiftningsairbagsystemer, II. Et udskiftningsrat, der er udstyret med et airbagmodul af godkendt type, III. Andre udskiftningsairbagsystemer end dem, der er monteret i rat 1. ANVENDELSESOMRÅDE Dette regulativ finder anvendelse på følgende eftermarkedsudstyr: 1.1. airbagmoduler til udskiftningsairbagsystemer, som er beregnet til at blive monteret i motorkøretøjer 1.2. udskiftningsrat til køretøjer af klasse M1 og N1 udstyret med en airbag af godkendt type, der er beregnet til at blive monteret som en supplerende fastholdelsesanordning ved siden af sikkerhedsseler og andre fastholdelsesanordninger i motorkøretøjer, dvs. et system, der i tilfælde af kraftig kollision automatisk udløser en smidig struktur, som skal begrænse omfanget af kvæstelser for personer i motorkøretøjet 1.3. andre udskiftningsairbagsystemer end dem, der er monteret i rat og udstyret med en airbag af godkendt type som en supplerende fastholdelsesanordning ved siden af sikkerhedsseler og andre fastholdelsesanordninger i motorkøretøjer af klasse M1 og N1, dvs. et system, der i tilfælde af kraftig kollision automatisk udløser en smidig struktur, som skal begrænse omfanget af kvæstelser for personer i motorkøretøjet. 2. DEFINITIONER 2.1. »Airbagsystem«: en gruppe komponenter, der opfylder alle de funktioner, fabrikanten har fastlagt, når de er monteret i køretøjet/køretøjerne. Dette system omfatter som minimum en udløsningsanordning, der aktiverer et eller flere airbagmoduler og eventuelt det elektriske ledningsnet. 2.2. »Airbag«: et smidigt materiale, der danner et lukket rum, som får gas fra en gaspatron og fastholder personen. 2.3. »Airbagmodul«: den mindste underenhed, der omfatter energikilden til udløsning heraf, og den airbag, som udløses. 2.4. »Udskiftningsrat« (udstyret med et airbagmodul): et eftermarkedsrat, der leveres for at ændre et motorkøretøj, og som i sine funktionelle dimensioner, form og/eller materiale kan være forskelligt fra det oprindelige rat, der blev leveret af fabrikanten af køretøjet. 2.5. »Udskiftningsairbagsystem«: et eftermarkedsairbagsystem, der leveres for at ændre et motorkøretøj, og som i sine funktionelle dimensioner, form, materiale eller funktionsmåde kan være forskelligt fra det oprindelige airbagsystem, der blev leveret af fabrikanten af køretøjet til det pågældende motorkøretøj. 2.6. Kategorier af airbagmoduler til udskiftningsairbagsystemer: 2.6.1. Kategori A: anordning, der skal beskytte føreren af et køretøj i tilfælde af en frontal kollision. 2.6.2. Kategori B: anordning, der skal beskytte andre forsædepassagerer end føreren i tilfælde af en frontal kollision. 2.6.3. Kategori C: anordning, der skal beskytte andre passagerer end dem, der sidder på forsæderne, i tilfælde af en frontal kollision. 2.6.4. Kategori D: anordning, der skal beskytte forsædepassagerer i tilfælde af en sidekollision. 2.7. »Udløsningsøjeblikket«: i tilfælde af en kollision, som fremkalder udløsning af airbaggen, er udløsningsøjeblikket det øjeblik, hvor de komponenter, der sikrer udløsningen, uigenkaldeligt aktiveres. 2.8. »Kontrol- eller udløsningsanordning«: den underenhed, der omfatter alle komponenter, som gør det muligt at registrere kollisionen og aktivere udløsningen. 2.9. »Ledningsnet«: alle de elektriske ledninger og forbindelser, der forbinder de forskellige dele af hele airbagsystemet til hinanden og muligvis til køretøjet. 2.10. »Egenvægt i køreklar stand«: massen af køretøjet i køreklar stand, uden personer eller last, men med brændstof, kølevæske, smøremiddel, værktøjssæt og reservehjul (såfremt sådanne leveres som standardudstyr af køretøjsfabrikanten). 2.11. »Type af airbagmodul til et udskiftningsairbagsystem«: airbagmoduler, der ikke adskiller sig på så væsentlige punkter som: a) airbagmodulets kategori b) airbaggens geometri c) airbaggens materiale d) udluftningsåbninger eller tilsvarende anordninger e) gasgenerator f) konvolutprincippet g) lågets materiale, struktur og størrelse h) drivmidlets sammensætning i) modulets fastgørelsesmetode. 2.12. »Type af udskiftningsrat forsynet med et airbagmodul«: eftermarkedsrat, der ikke adskiller sig på så væsentlige punkter som: a) tilstedeværelsen af en airbag b) rattets dimension og diameter c) formen, såfremt sikkerheds- og styrkeniveau påvirkes d) materialet e) standarddefinitionen på et airbagmodul til et udskiftningsairbagsystem ifølge ovenstående punkt 2.11. 2.13. »Type af andre udskiftningsairbagsystemer end dem, der er monteret i rat«: udskiftningsairbagsystemer, der ikke adskiller sig på så væsentlige punkter som: a) airbagmodulets kategori b) airbaggens geometri c) airbaggens materiale d) udluftningsåbninger eller tilsvarende anordninger e) gasgenerator f) konvolutprincippet g) lågets materiale, struktur og størrelse h) drivmidlets sammensætning i) modulets fastgørelsesmetode. 2.14. »Køretøjstype«: en kategori af motordrevne køretøjer, der indbyrdes ikke afviger på så væsentlige punkter, at det påvirker resultaterne af de i dette regulativ foreskrevne kollisionstest med hensyn til: a) køretøjets struktur, dimension, karrosseritype og materialer b) egenvægt i køreklar stand som defineret i ovenstående punkt 2.10. c) styreapparatets betjeningsorgan, sæde og sikkerhedsselesystem og øvrige fastholdelsesanordninger d) motorens placering og orientering e) valgmuligheder for den indvendige indretning af køretøjet samt dele eller udstyr, der påvirker airbaggens effektivitet. 3. ANSØGNING OM GODKENDELSE 3.1. Ansøgning om godkendelse af et airbagmodul til et udskiftningsairbagsystem 3.1.1. Ansøgningen om godkendelse af et airbagmodul skal indsendes af indehaveren af airbagmodulfabrikantens eller komponentfabrikantens varemærke eller af deres behørigt akkrediterede repræsentanter. 3.1.2. For hver type airbagmodul til et udskiftningsairbagsystem skal ansøgningen vedlægges følgende dokumenter i tre eksemplarer med følgende oplysninger: 3.1.2.1. en teknisk beskrivelse med monteringsanvisninger og med angivelse af, hvilke(n) type(r) køretøj airbagmodulet er beregnet til 3.1.2.2. tilstrækkeligt detaljerede tegninger til at kontrollere de påtænkte placeringer af godkendelsesmærket i henhold til nedenstående punkt 4.1.4. 3.1.2.3. der skal indsendes et tilstrækkeligt antal airbagmoduler til den tekniske tjeneste, som har ansvaret for afprøvningerne og for kontrol med, at de relevante punkter 5 og 6 i dette regulativ overholdes. 3.2. Ansøgning om godkendelse af et udskiftningsrat, der er udstyret med et airbagmodul af godkendt type 3.2.1. Ansøgning om godkendelse af et udskiftningsrat udstyret med et airbagmodul skal indsendes af indehaveren af varemærket for udskiftningsrattet eller af fabrikanten eller af deres behørigt akkrediterede repræsentanter. 3.2.2. For hver type udskiftningsrat udstyret med et airbagmodul skal ansøgningen vedlægges følgende dokumenter i tre eksemplarer og følgende oplysninger: 3.2.2.1. en teknisk beskrivelse med monteringsanvisninger 3.2.2.2. tilstrækkeligt detaljerede tegninger 3.2.2.3. tegninger, der viser, hvor airbagmodulet/-modulerne er placeret, og hvordan de(t) er fastgjort på rattet 3.2.2.4. den påtænkte placering af godkendelsesmærket i henhold til nedenstående punkt 4.2.4. 3.2.2.5. den tekniske tjeneste, som har ansvaret for at gennemføre godkendelsesafprøvningerne, skal have forelagt et tilstrækkeligt antal udskiftningsrat udstyret med airbagmoduler samt køretøjer, der er repræsentative for de typer, udskiftningsrattet skal godkendes for, så den kan kontrollere, at de relevante punkter 5 og 6 i dette regulativ overholdes. 3.3. Ansøgning om godkendelse af andre udskiftningsairbagsystemer end dem, der er monteret i rat 3.3.1. Ansøgningen om godkendelse af andre udskiftningsairbagsystemer end dem, der er monteret i rat, skal indsendes af indehaveren af varemærket for udskiftningsairbagsystemet eller af fabrikanten eller af deres behørigt akkrediterede repræsentanter. 3.3.2. For hver type udskiftningsairbagsystem skal ansøgningen vedlægges følgende dokumenter i tre eksemplarer og følgende oplysninger: 3.3.2.1. en teknisk beskrivelse med monteringsanvisninger 3.3.2.2. tilstrækkeligt detaljerede tegninger 3.3.2.3. tegninger, der viser, hvor airbagsystemet/-systemerne er placeret, og hvordan de(t) er fastgjort til køretøjet 3.3.2.4. den påtænkte placering af godkendelsesmærket i henhold til nedenstående punkt 4.3.4. 3.3.2.5. den tekniske tjeneste, der har ansvaret for at gennemføre godkendelsesafprøvningerne, skal have forelagt et tilstrækkeligt antal udskiftningsairbagsystemer samt køretøjer, der er repræsentative for de typer, udskiftningssystemet skal godkendes for, så den kan kontrollere, at de relevante punkter 5 og 6 i dette regulativ overholdes. 4. GODKENDELSE 4.1. Godkendelse af et airbagmodul til et udskiftningsairbagsystem 4.1.1. Hvis de prøver på airbagmoduler, der er indsendt med henblik på godkendelse, opfylder kravene i de relevante punkter 5 og 6 nedenfor, skal der meddeles godkendelse af denne type airbagmodul til et udskiftningsairbagsystem. 4.1.2. Der tildeles et godkendelsesnummer til hver godkendt type. De første to cifre (i øjeblikket 00) angiver den serie ændringer, som omfatter de seneste vigtige tekniske ændringer af regulativet på godkendelsens udstedelsestidspunkt. Den samme kontraherende part må ikke tildele det samme nummer til en anden type airbagmodul til udskiftningsairbagsystemer. 4.1.3. Underretning om godkendelse, udvidelse, nægtelse eller inddragelse af en godkendelse, eller endeligt ophør af produktionen af en type airbagmodul til udskiftningsairbagsystemer i henhold til dette regulativ, skal gives de kontraherende parter, der anvender dette regulativ, ved brug af en formular svarende til modellen i dette regulativs bilag 1. 4.1.4. Prøverne af airbagmodulerne til udskiftningsairbagsystemer skal på tydelig og uudslettelig måde være mærket med fabrikantens firmanavn eller varemærke og et godkendelsesmærke bestående af: 4.1.4.1. en cirkel, hvori er anbragt bogstavet »E« efterfulgt af kendingsnummer for det land, der har foretaget godkendelse (1) 4.1.4.2. et godkendelsesnummer 4.1.4.3. et tillægssymbol, der angiver airbagmodulkategorien (jf. ovenstående punkt 2.6.). 4.1.5. Godkendelsesmærket og tillægssymbolet skal være letlæselige og må ikke kunne fjernes. 4.1.6. Bilag 4 til dette regulativ indeholder et eksempel på ovennævnte godkendelsesmærke og tillægssymbolet. 4.2. Godkendelse af et udskiftningsrat, der er udstyret med et airbagmodul af godkendt type 4.2.1. Hvis en type udskiftningsrat udstyret med et airbagmodul af godkendt type, der er indsendt med henblik på godkendelse, opfylder kravene i de relevante punkter 5 og 6 nedenfor, skal der meddeles godkendelse af denne type udskiftningsrat med airbagmodul af en godkendt type. 4.2.2. Der tildeles et godkendelsesnummer til hver godkendt type. De første to cifre (i øjeblikket 00) angiver den serie ændringer, som omfatter de seneste vigtige tekniske ændringer af regulativet på godkendelsens udstedelsestidspunkt. Den samme kontraherende part må ikke tildele samme nummer til en anden type udskiftningsrat. 4.2.3. Underretning om godkendelse, udvidelse, nægtelse eller inddragelse af en godkendelse, eller endeligt ophør af produktionen af en type udskiftningsrat med airbagmodul af godkendt type i henhold til dette regulativ, skal gives de kontraherende parter, der anvender dette regulativ, ved brug af en formular svarende til modellen i dette regulativs bilag 2. 4.2.4. Prøverne af udskiftningsrat med airbag og ratstamme (adaptere) skal på tydelig og uudslettelig måde være mærket med fabrikantens firmanavn eller varemærke og et godkendelsesmærke bestående af: 4.2.4.1. en cirkel, hvori er anbragt bogstavet »E« efterfulgt af kendingsnummer for det land, der har foretaget godkendelse (2) 4.2.4.2. et godkendelsesnummer 4.2.4.3. et tillægssymbol, der angiver airbagmodulkategorien (jf. ovenstående punkt 2.6.). 4.2.5. Godkendelsesmærket og tillægssymbolet skal være letlæselige og må ikke kunne fjernes. 4.2.6. Godkendelsesmærket skal anbringes på udskiftningsrattet og på ratstammen (adapter). Hvis udskiftningsrattet og ratstammen er i et stykke, er ét godkendelsesmærke og ét mærke med fabrikantens firmanavn eller varemærke tilstrækkeligt. 4.2.7. Bilag 5 til dette regulativ indeholder et eksempel på ovennævnte godkendelsesmærke og tillægssymbol. 4.3. Godkendelse af andre udskiftningsairbagsystemer end dem, der er monteret i rat 4.3.1. Hvis andre udskiftningsairbagsystemer end dem, der er monteret i rat, som er indsendt med henblik på godkendelse, opfylder kravene i de relevante punkter 5 og 6 nedenfor, skal der meddeles godkendelse af den type udskiftningsrat. 4.3.2. Der tildeles et godkendelsesnummer til hver godkendt type. De første to cifre (i øjeblikket 00) angiver den serie ændringer, som omfatter de seneste vigtige tekniske ændringer af regulativet på godkendelsens udstedelsestidspunkt. Den samme kontraherende part må ikke tildele samme nummer til en anden type udskiftningsairbagsystem. 4.3.3. Underretning om godkendelse, udvidelse, nægtelse eller inddragelse af en godkendelse, eller endeligt ophør af produktionen af et udskiftningsairbagsystem i henhold til dette regulativ, skal gives de kontraherende parter, der anvender dette regulativ, ved brug af en formular svarende til modellen i dette regulativs bilag 3. 4.3.4. Prøverne af udskiftningsairbagsystemet skal på tydelig og uudslettelig måde være mærket med fabrikantens firmanavn eller varemærke og et godkendelsesmærke bestående af: 4.3.4.1. en cirkel, hvori er anbragt bogstavet »E« efterfulgt af kendingsnummer for det land, der har foretaget godkendelse (2) 4.3.4.2. et godkendelsesnummer 4.3.4.3. et tillægssymbol, der angiver airbagmodulkategorien (jf. ovenstående punkt 2.6.). 4.3.5. Godkendelsesmærket og tillægssymbolet skal være letlæselige og må ikke kunne fjernes. 4.3.6. Bilag 6 til dette regulativ indeholder et eksempel på ovennævnte godkendelsesmærke og tillægssymbolet. 5. FORSKRIFTER 5.1. Generelle forskrifter for godkendelse af et airbagmodul til et udskiftningsairbagsystem, et udskiftningsrat udstyret med et airbagmodul af godkendt type eller et andet udskiftningsairbagsystem end det, der er monteret i et rat. 5.1.1. Før der meddeles typegodkendelse i henhold til punkt 4.1., 4.2. og/eller 4.3., skal den kompetente myndighed kontrollere, at der findes tilstrækkelige ordninger til sikring af 5.1.1.1. at montering, vedligeholdelse, reparation og afmontering af systemet kun foretages af uddannede teknikere ifølge en manual, der skal udarbejdes af godkendelsesansøgeren 5.1.1.2. udskiftning af hele systemet eller dele heraf efter den garanterede levetid 5.1.1.3. mærkning og information til redningsfolk, mærkning og information om brug af børnefastholdelsesanordninger. 5.1.2. Forstyrrelser fra magnetfelter må ikke afbryde airbagsystemets funktion. 5.1.3. Et fuldstændigt system skal omfatte en anordning, der advarer brugeren, hvis airbagsystemet ikke fungerer efter hensigten. 5.1.4. Airbagmoduler til udskiftningsairbagsystemer af kategori A skal være udformet således, at airbaggen ved afprøvning i overensstemmelse med forskrifterne i punkt 5.2.2.7., statisk udløsningstest, kan skubbes til side manuelt efter fuld udløsning. 5.1.5. Toksicitet og forbrændinger Der skal fremlægges en attest for, at de gasser og faste partikler, der frigøres ved udløsning af airbaggen, ikke er af en sådan art, koncentration og temperatur, at de kan påføre personerne i køretøjet alvorlig skade. De myndigheder, der har ansvaret for at udstede godkendelsen, skal forbeholde sig ret til at kontrollere, at erklæringen er korrekt. 5.2. Krav til godkendelse af et airbagmodul til et udskiftningsairbagsystem 5.2.1. Hvert airbagmodul skal overholde forskrifterne i den »internationale ISO-standard 12097-2 ROAD VEHICLES-AIRBAG COMPONENT TESTING-PART 2: Testing of Airbag Modules« version 1996-08-00, for at sikre airbagmodulernes driftssikkerhed. Airbagmoduler, der er udformet til forsæder og er udstyret med sideairbagsystemer, skal så vidt muligt overholde kravene i ovennævnte ISO-standard (for eksempel test ifølge punkt 5.2.2.). Modulfabrikanten skal erklære, at ovennævnte afprøvning blev gennemført med positive testresultater. I tvivlstilfælde skal den godkendende myndighed, som har ansvaret for at udstede godkendelsen, forbeholde sig ret til at kontrollere, at denne erklæring er korrekt. 5.2.2. I stedet for punkt 5.2.1. er et reduceret testprogram tilladt, hvis det som minimum viser følgende afprøvningselementer: 5.2.2.1. Faldprøvning 5.2.2.2. Mekanisk slagtest 5.2.2.3. Temperaturprøver under vibration 5.2.2.4. Udmattelsesprøvning, varmefugtighed 5.2.2.5. Simulationstest for UV-stråling 5.2.2.6. Temperaturchoktest 5.2.2.7. Statisk udløsningstest 5.3. Betingelser for godkendelse af et udskiftningsrat, der er udstyret med et airbagmodul af godkendt type 5.3.1. Før der meddeles typegodkendelse i henhold til punkt 4.2., skal den kompetente myndighed kontrollere, at der findes tilstrækkelige ordninger til gennemførelse af: 5.3.1.1. en varmebestandighedstest af udskiftningsrattet (alle dele undtagen airbagmodulet) som beskrevet i punkt 6.2.1.1. for at sikre alle materialers kohæsion 5.3.1.2. en bøjningsprøvning som beskrevet i punkt 6.2.1.2. for at sikre minimal deformering af ratkransen 5.3.1.3. en prøvning af drejningsmomentet som beskrevet i punkt 6.2.1.3. for at sikre en tilstrækkelig stivhed, når udskiftningsrattet belastes tangentielt mod ratkransen 5.3.1.4. en udmattelsesprøvning som beskrevet i punkt 6.2.1.4. for at sikre en tilstrækkelig levetid. 5.3.2. For udskiftningsrattet skal det sikres, at den effektive diameter ikke er væsentligt mindre end den effektive diameter i det rat, som fabrikanten af køretøjet har monteret. Dette krav anses for at være opfyldt, når udskiftningsrattets effektive diameter ikke er under 0,9 gange den effektive diameter i det rat, køretøjsfabrikanten har anvendt. 5.3.3. Udskiftningsrattets størrelse og montering på ratstammen skal være inden for de dimensioner og tolerancer, køretøjsfabrikanten har fastsat. Ellers skal udskiftningsfabrikanten over for den tekniske tjeneste påvise, at en eventuel anden fastgørelsesmetode fungerer. 5.3.4. Udskiftningsrattet skal sikre førerne et direkte overblik over alle vigtige instrumenter og indikatorer, såsom a) speedometer og b) kontrollamper for: retningsviserblinklys fjernlys tågebaglygte havariblink automatisk antiblokeringssystem fejl i bremsesystem airbagfunktionsindikator Afprøvningerne skal gennemføres i overensstemmelse med forskrifterne i punkt 6.2.2. 5.3.5. Udskiftningsrat, der er udstyret med airbagmoduler af godkendt type, skal være af en sådan beskaffenhed, at de køretøjer, de monteres i, opfylder kravene i punkt 5.2.1.1., 5.2.1.2., 5.2.1.3., 5.2.1.4. og 5.2.1.5., i regulativ nr. 94, ændringsserie 01. Når det kontrolleres, om udskiftningsrattet, der er udstyret med airbagmodul af godkendt type, lever op til kravene i dette regulativ, skal der i tvivlstilfælde tages hensyn til eventuelle data eller testresultater fra godkendelsesansøgeren, og disse kan inddrages i valideringen af den godkendelsestest, den tekniske tjeneste gennemfører. 5.4. Krav til godkendelse af andre udskiftningsairbagsystemer end dem, der er monteret i rat 5.4.1. Udskiftningsairbagsystemet skal være udstyret med et godkendt airbagmodul, eller det skal til den ansvarlige tekniske tjenestes tilfredshed påvises, at det anvendte system lever op til kravene i ovenstående punkt 5.1. og 5.2. 5.4.2. Andre udskiftningsairbagsystemer end dem, der er monteret i rat, skal være af en sådan beskaffenhed, at det køretøj, det monteres i, hvis det drejer sig om et airbagsystem af: 5.4.2.1. kategori B, opfylder kravene i punkt 5.2.1.1., 5.2.1.2., 5.2.1.3., 5.2.1.4. og 5.2.1.5. i regulativ nr. 94, ændringsserie 01 5.4.2.2. kategori C, opfylder kravene i punkt 5.2.1.1., 5.2.1.2., 5.2.1.3., 5.2.1.4., og 5.2.1.5. i regulativ nr. 94, ændringsserie 01; endvidere skal der anvendes instrumenterede prøvedukker til kontrol af airbagsystemets effektivitet 5.4.2.3. kategori D, opfylder kravene i punkt 5.2.1.1., 5.2.1.2., 5.2.1.3., 5.2.1.4. og 5.2.1.5. i regulativ nr. 95, ændringsserie 01; i dette tilfælde skal der bruges en sidepåkørselsdukke til testen. 6. PRØVNINGER 6.1. Prøvninger af et airbagmodul til et udskiftningsairbagsystem Prøvningerne skal gennemføres i overensstemmelse med ISO 12097-del 2, version 1996-08-00. 6.2. Prøvninger af et udskiftningsrat, der er udstyret med et airbagmodul af godkendt type 6.2.1. Styrkeprøvninger: 6.2.1.1. Varmebestandighedsprøvning Udskiftningsrattet (undtagen airbagmodulet) udsættes for følgende temperaturer uden stop: — 16 timer ved - 15 oC ± 2 oC — 30 minutter ved + 22 oC ± 2 oC — 3 timer ved + 80 oC ± 2 oC — 30 minutter ved - 22 oC ± 2 oC Denne prøvning må ikke efterlade nogen varig deformation over konstruktionstolerancerne og heller ikke eventuelle revner eller brud. 6.2.1.2. Bøjningsprøvning Udskiftningsrattet udsættes for en temperatur på mindst - 15 oC ± 2 oC i 16 timer. Udskiftningsrattet monteres herefter med sin ratstamme på en stiv aksel, og ratkransen udsættes for en statisk belastning på 70 daN ± 0,5 daN vinkelret på kransen. Prøvebelastningen skal påføres på kanten og mellem de to eger, der afgrænser den største vinkel. Denne prøve må ikke efterlade nogen varig deformation af udskiftningsrattets krans, der er større end 8 % af rattets diameter. Der må ikke være tegn på revner eller brud, der kan påvirke rattets driftssikkerhed. 6.2.1.3. Prøvning af drejningsmomentet Udskiftningsrattet monteres med sin ratstamme på en stiv aksel og udsættes for en statisk prøvebelastning på 70 daN ± 0,5 daN, der påføres tangentielt på ratkransen. Den permanente deformation som følge af denne prøve må ikke overstige 1 grad i rotationsretningen. Prøven må ikke efterlade tegn på revner eller brud, der kan påvirke rattets driftssikkerhed. Ratkransen udsættes herefter for en tangentiel belastning, der svarer til et drejningsmoment på 22 daNm ± 0,5 daNm. Dette må ikke påvirke rattets driftssikkerhed, selv ikke, hvis den varige deformation er på over 1 grad i rotationsretningen. 6.2.1.4. Udmattelsesprøve Udskiftningsrattet monteres med sin krans i en prøvestand som vist i bilag 7, der indeholder et eksempel på en udholdenhedstestanordning, og udsættes for en holdbarhedsprøve med en tilnærmelsesvis sinusformet belastning med en række belastninger og med et drejningsmoment på 14 daNm ± 0,5 daNm ved en frekvens på 1,5 Hz ± 0,25 Hz. Udskiftningsrattet skal modstå mindst 1 × 105 belastningscykler uden at vise tegn på revner eller brud, der kan påvirke dets driftssikkerhed. 6.2.2. Prøver vedrørende monteringskrav og førerens overblik over instrumentbrættet 6.2.2.1. Førerens overblik over: a) speedometer b) kontrollamper for: — retningsviserblinklys — fjernlys — tågebaglygte — havariblink — automatisk antiblokeringssystem — fejl i bremsesystem — airbagfunktionsindikator skal sikres. Synligheden vurderes gennem en sammenlignende evaluering af fotografier, som tages af instrumentbrættet i testkøretøjet, der er udstyret med et udskiftningsrat. H-punkterne måles, efter at køretøjet er blevet indstillet i det tredimensionale målekammer. Forholdet mellem køretøjet og koordinatsystemet fastlægges gennem karrosseriets referencepunkter. Hvis koordinaterne for R-punktet ikke er kendt, fastlægges H-punktet under anvendelse af en 50 % fraktil dukke. Førersædet indstilles som følger: a) sædet i anordningens bageste position for længdejustering b) ryglæn med en hældning, der svarer til 25o hældningsvinkel for dukken c) øvrige justeringsanordninger i midterposition. Et 35 mm kamera i en 15o hældning mod det horisontale plan bruges til at simulere binokulært syn, og der tages billeder fra hvert af øjepunkterne. Øjepunkternes position i forhold til R- eller H-punktet i koordinatsystemet i overensstemmelse med ISO 4130 (dimensioner i mm): x y z x y z 0 –32,5 + 635,0 0 +32,5 + 635,0 For kameraet er øjepunkterne fastsat 35 mm foran gengivelsesplanet (normalt filmplanet) og på det optiske systems midterakse. 6.2.2.2. Kontrolelementernes funktion Der foretages en undersøgelse for at finde ud af, hvorvidt de nedennævnte minimums- og maksimumsafstande mellem kontrolelementerne f.eks. for retningsviserblinklys og forlygteblinklys og ratkransen opretholdes. Det skal således sikres, at kontrolelementerne fungerer tilfredsstillende, og at udskiftningsrattet kan håndteres tilfredsstillende. a) Målet »a« med en begrænsning på minimum 30 mm henviser til det kontrolelement, der har den korteste afstand til udskiftningsrattet. Det angiver den korteste afstand mellem kontrolelementet og bagsiden af ratkransen, der vender mod instrumentbrættet. b) Målet »b« med en begrænsning på maksimalt 130 mm angiver afstanden fra midten af kontrollampen for retningsafviserblinklyset og forsiden af ratkransen, der vender ind mod føreren. 6.2.2.3. Afprøvning af monteringen I løbet af undersøgelsen ses der på monteringsbetingelserne, udskiftningsrattets diameter sammenlignet med køretøjsfabrikantens originale version, justering af kontrollampen for retningsviserblinklyset, lydsignalapparatets funktion og airbagkontrollampens funktion. Såfremt der er sensorer, som overvåger førersædet eller passagersædet/-sæderne og overfører en udløsningsstatus til airbagkontrollampen, skal disses funktion også undersøges. 6.2.2.4. Afprøvning af adaptere Pasningsdimensionerne (f.eks. fortanding af ratakslen) sammenlignes med de dimensioner, der er opgivet af fabrikanten, ved hjælp af en profilprojektor. Udskiftningsadapternes styrke kontrolleres ved at stramme låsemøtrikken/-skruen med dobbelt så højt tilspændingsmoment som anført af køretøjsfabrikanten, dog ikke mere end 85 Nm. Der foretages passende undersøgelser for at kontrollere, at adaptere til køretøjstyper med tyverisikringssystemer indbygget i rattet er i overensstemmelse med de tilsvarende specifikationer for det af køretøjsfabrikanten fremstillede rat med hensyn til styrke, dimensioner, materialer og funktion, eller der skal gennemføres afprøvninger af tyverisikringssystemet i henhold til regulativ nr. 18 for at påvise, at udskiftningsrattet opfylder ovennævnte regulativ. 6.2.3. Frontalkollisionsprøve(r) med køretøj(er) med henblik på udskiftningsrat udstyret med et airbagmodul af godkendt type Udskiftningsrat, der er udstyret med airbagmoduler af godkendt type, skal være af en sådan beskaffenhed, at det køretøj, det monteres i, opfylder kravene i punkt 5.2.1.1., 5.2.1.2., 5.2.1.3., 5.2.1.4. og 5.2.1.5. i regulativ nr. 90, ændringsserie 01. Når det kontrolleres, om udskiftningsrattet, der er udstyret med airbagmodul af godkendt type, lever op til kravene i dette regulativ, skal der i tvivlstilfælde tages hensyn til eventuelle data eller testresultater fra godkendelsesansøgeren, og disse kan inddrages i valideringen af den godkendelsestest, den tekniske tjeneste gennemfører. 6.3. Afprøvning af andre udskiftningsairbagsystemer end dem, der er monteret i rat 6.3.1. Prøvninger af et airbagmodul til et udskiftningsairbagsystem Udskiftningsairbagsystemet skal være udstyret med et godkendt airbagmodul, eller fabrikanten af udskiftningsairbagsystemet skal til den ansvarlige tekniske tjenestes tilfredshed påvise, at systemet lever op til kravene i ovenstående punkt 5.1 og 5.2. 6.3.2. Andre udskiftningsairbagsystemer end dem, der er monteret i rat, skal være af en sådan beskaffenhed, at det køretøj, det monteres i, hvis det drejer sig om et airbagsystem af: 6.3.2.1. kategori B, opfylder kravene i punkt 5.2.1.1., 5.2.1.2., 5.2.1.3., 5.2.1.4. og 5.2.1.5. i regulativ nr. 94, ændringsserie 01 6.3.2.2. kategori C, opfylder kravene i punkt 5.2.1.1., 5.2.1.2., 5.2.1.3., 5.2.1.4., og 5.2.1.5. i regulativ nr. 94, ændringsserie 01; endvidere skal der anvendes instrumenterede prøvedukker til kontrol af airbagsystemets effektivitet 6.3.2.3. kategori D, opfylder kravene i punkt 5.2.1.1., 5.2.1.2., 5.2.1.3., 5.2.1.4. og 5.2.1.5. i regulativ nr. 95, ændringsserie 01; i det tilfælde skal der bruges en sidepåkørselsdukke til testen. 7. BRUGSVEJLEDNING 7.1. Fabrikanten af udskiftningsairbagsystemerne skal sørge for, at brugsanvisningen indeholder eventuelle anbefalinger eller forholdsregler, der skal træffes under brug, vedligeholdelse eller destruktion af systemet eller dele heraf. 7.1.1. Især: 7.1.1.1. Hvis systemet er udstyret med en overvågningsanordning, der skal informere brugeren om dets status, skal det klart anføres, hvordan alle former for meddelelser fra systemet skal fortolkes. Det skal anføres, hvilke foranstaltninger der skal træffes i tilfælde af en advarsel om fejl, og eventuelle risici ved at bruge køretøjet under det pågældende forhold skal beskrives. 7.1.1.2. Det skal anføres, hvorvidt vedligeholdelses- eller reparationsarbejde udelukkende skal udføres af særligt uddannet personale, og hvorvidt det indebærer risici at demontere systemet. 7.1.1.3. Det skal forklares, hvilken procedure der skal følges i tilfælde af udløsning. Især skal det oplyses, om der skal tages eventuelle forholdsregler med hensyn til produkter, der skabes ved udløsningen i form af gasser, væsker eller faste stoffer. Hvis systemets komponenter på samme måde giver anledning til fare som følge af udløsningen, f.eks. farlig ruhed eller skarpe kanter, temperatur, korrosion osv., skal disse farer beskrives, og det skal angives, hvordan de kan undgås. 7.1.1.4. Hvis skrotning af udskiftningsairbagsystemet/-systemerne kan føre til situationer, der er farlige enten direkte for mennesker eller for miljøet, skal der anføres en passende procedure til at undgå disse. Denne kan bestå i en metode til med vilje at udløse airbaggen, hvis den i udløst stand ikke fører til farlige situationer, i en forpligtelse til at returnere systemet eller dele heraf til konstruktør eller fabrikant eller i en hvilken som helst anden relevant foranstaltning. 7.2 Udskiftningsairbagsystemet skal være mærket med information om brug af børnefastholdelsesanordninger i henhold til regulativ nr. 94. For så vidt angår airbagsystemer med airbagmoduler af kategori A, B, C eller D, skal der på indersiden af udskiftningsrattets krans eller på airbagmodulets låg stå »AIRBAG«; denne inskription skal være solidt fastgjort og skal let kunne ses. I tilfælde af et frontalt beskyttelsesairbagsystem, der er beregnet til brug i et eventuelt passagersæde, skal følgende mærke permanent anbringes synligt på airbagmodulbetrækkets overflade (teksten skal som minimum indeholde den viste information). Dette mærke skal kunne fås på de(t) sprog, der tales i det land, hvor anordningen sælges. Mærkets minimumsstørrelse: 60 × 120 mm 8. PRODUKTIONENS OVERENSSTEMMELSE Procedurerne til sikring af produktionens overensstemmelse skal svare til de i overenskomstens tillæg 2 (E/ECE/324-E/ECE/TRANS/505/Rev.2) anviste, og følgende krav skal være opfyldt: 8.1. Den myndighed, som har meddelt typegodkendelse, kan til enhver tid efterprøve de metoder til overensstemmelsesprøvning, som anvendes på hvert produktionsanlæg. Den normale hyppighed for disse kontroller skal være hvert andet år. Hvis der registreres negative resultater under én af disse kontroller, kan hyppigheden heraf øges. 8.2. Produktionens overensstemmelse for et airbagmodul til et udskiftningsairbagsystem Airbagmoduler, der godkendes i henhold til dette regulativ, skal være fremstillet, så de stemmer overens med den godkendte type og opfylder de i ovenstående punkt 5.1 og 5.2 anførte krav. 8.3. Produktionens overensstemmelse for et udskiftningsrat, der er udstyret med et airbagmodul af godkendt type Udskiftningsrat, der er udstyret med et airbagmodul af godkendt type og godkendt i henhold til dette regulativ, skal være fremstillet, så de stemmer overens med den godkendte type og opfylder de i ovenstående punkt 5.1 og 5.3 anførte krav. 8.4. Produktionens overensstemmelse for andre udskiftningsairbagsystemer end dem, der er monteret i rat Andre udskiftningsairbagmoduler end dem, der er monteret i rat, som godkendes i henhold til dette regulativ, skal være fremstillet, så de stemmer overens med den godkendte type og opfylder de i ovenstående punkt 5.1 og 5.4 anførte krav. 9. SANKTIONER VED MANGLENDE OVERENSSTEMMELSE AF PRODUKTIONEN En typegodkendelse i henhold til dette regulativ for en type airbagmodul til et udskiftningsairbagsystem, en type udskiftningsrat udstyret med en airbag af godkendt type eller en anden type udskiftningsairbagsystem end det, der er monteret i et rat, kan inddrages, hvis kravene i ovenstående punkt 8 ikke overholdes. 10. ÆNDRINGER AF TYPEN AF AIRBAGMODUL TIL ET UDSKIFTNINGSAIRBAGSYSTEM ELLER TYPEN AF UDSKIFTNINGSRAT MED ET AIRBAGMODUL AF GODKENDT TYPE ELLER EN ANDEN TYPE UDSKIFTNINGSAIRBAGSYSTEM END DET, DER ER MONTERET I ET RAT 10.1. Enhver ændring af typen af ovennævnte system skal anmeldes til den administrative myndighed, som har godkendt typen. Myndigheden kan enten: 10.1.1. beslutte, at ændringerne næppe vil have en nævneværdig negativ virkning, og at modulet eller systemet eller udskiftningsrattet under alle omstændigheder stadig opfylder kravene 10.1.2. anmode om en yderligere testrapport fra den tekniske tjeneste, der har ansvaret for afprøvningen. 10.2. Godkendelse eller afslag på godkendelse skal sammen med detaljer om ændringerne meddeles i henhold til fremgangsmåden beskrevet i punkt 4.1 til 4.3 ovenfor til de kontraherende parter, der anvender dette regulativ. 10.3. Den kompetente myndighed, som har meddelt udvidelse af en typegodkendelse, tildeler udvidelsen et serienummer og underretter de andre parter i overenskomsten af 1958, som anvender dette regulativ, idet der bruges en meddelelsesblanket svarende til en af modellerne i bilag 1, 2 eller 3 til dette regulativ. 11. ENDELIGT OPHØR AF PRODUKTION Hvis indehaveren af godkendelsen fuldstændig indstiller produktionen af en type airbagmodul til et udskiftningsairbagsystem eller en type udskiftningsrat udstyret med en airbag af godkendt type eller en anden type udskiftningsairbagsystem end det, der er monteret i et rat, som er godkendt i henhold til dette regulativ, skal han underrette den myndighed, som har udstedt godkendelsen, herom. Ved modtagelse af den pågældende meddelelse skal myndigheden underrette de øvrige parter i 1958-overenskomsten, som anvender dette regulativ herom, idet der bruges en meddelelsesblanket svarende til en af modellerne i bilag 1, 2 og 3 til dette regulativ. 12. NAVNE OG ADRESSER PÅ TEKNISKE TJENESTER, DER FORESTÅR GODKENDELSESPRØVNINGERNE, OG PÅ DE ADMINISTRATIVE MYNDIGHEDER De parter i 1958-overenskomsten, som anvender dette regulativ, meddeler De Forenede Nationers sekretariat navne og adresser på de tekniske tjenester, som udfører typegodkendelsesprøvninger, og på de administrative myndigheder, som meddeler typegodkendelser, og hvortil meddelelser udstedt i andre lande om typegodkendelse eller udvidelse, nægtelse eller inddragelse af typegodkendelse skal sendes.

BILAG 1 MEDDELELSE [(største format: A4 (210 × 297 mm)]

BILAG 2 MEDDELELSE (største format: A4 (210 × 297 mm))

BILAG 3 MEDDELELSE (største format: A4 (210 × 297 mm))

BILAG 4 EKSEMPEL PÅ ET GODKENDELSESMÆRKE TIL ET AIRBAGMODUL TIL ET UDSKIFTNINGSAIRBAGSYSTEM a = min. 5 mm Airbagmodulet med ovennævnte godkendelsesmærke er et airbagmodul af kategori A, som er godkendt i Frankrig (E2) under nummer 002439. De første to cifre i godkendelsesnummeret angiver, at godkendelsen blev meddelt i overensstemmelse med kravene i regulativet i dets oprindelige affattelse. Bemærk: Godkendelsesnummeret og tillægssymbol(er) dertil skal placeres tæt på cirklen og enten over eller under bogstavet »E« eller til venstre eller højre for det bogstav. Godkendelsesnummerets cifre skal være på samme side af bogstavet »E« og vende samme vej. Tillægssymbolet (-symbolerne) skal være placeret diametralt modsat godkendelsesnummeret. Romertal for typegodkendelsesnumre bør undgås for at udelukke forveksling med de øvrige symboler.

BILAG 5 EKSEMPEL PÅ ET GODKENDELSESMÆRKE TIL ET UDSKIFTNINGSRAT UDSTYRET MED ET AIRBAGMODUL AF GODKENDT TYPE a = min. 5 mm Udskiftningsrattet med ovennævnte godkendelsesmærke er et rat med et airbagmodul af kategori A, som er godkendt i Frankrig (E2) under nummer 002439. De første to cifre i godkendelsesnummeret angiver, at godkendelsen blev meddelt i overensstemmelse med kravene i regulativet i dets oprindelige affattelse. Bemærk: Godkendelsesnummeret og tillægssymbol(er) dertil skal placeres tæt på cirklen og enten over eller under bogstavet »E« eller til venstre eller højre for det bogstav. Godkendelsesnummerets cifre skal være på samme side af bogstavet »E« og vende samme vej. Tillægssymbolet (-symbolerne) skal være placeret diametralt modsat godkendelsesnummeret. Romertal for typegodkendelsesnumre bør undgås for at udelukke forveksling med de øvrige symboler.

BILAG 6 EKSEMPEL PÅ ET GODKENDELSESMÆRKE TIL ET ANDET UDSKIFTNINGSAIRBAGSYSTEM END DET, DER ER MONTERET I ET RAT a = min. 8 mm Udskiftningsairbagsystemet med ovennævnte godkendelsesmærke er et airbagsystem af kategori B, som er godkendt i Frankrig (E2) under nummer 002439. De første to cifre i godkendelsesnummeret angiver, at godkendelsen blev meddelt i overensstemmelse med kravene i regulativet i dets oprindelige affattelse. Bemærk: Godkendelsesnummeret og tillægssymbol(er) dertil skal placeres tæt på cirklen og enten over eller under bogstavet »E« eller til venstre eller højre for det bogstav. Godkendelsesnummerets cifre skal være på samme side af bogstavet »E« og vende samme vej. Tillægssymbolet (-symbolerne) skal være placeret diametralt modsat godkendelsesnummeret. Romertal for typegodkendelsesnumre bør undgås for at udelukke forveksling med de øvrige symboler.

BILAG 7 UDMATTELSESTESTANORDNING

BILAG 8 PROCEDURE FOR BESTEMMELSE AF H-PUNKT OG FAKTISK TORSOVINKEL FOR SIDDEPLADSER I MOTORDREVNE KØRETØJER 1. FORMÅL Den i dette bilag beskrevne metode anvendes til bestemmelse af H-punkt og faktisk torsovinkel for en eller flere siddepladser i et motorkøretøj og til eftervisning af sammenhængen mellem målte data og de konstruktivt bestemte specifikationer, som er angivet af fabrikanten (3) 2. DEFINITIONER I dette bilag forstås ved: 2.1. »Referencedata«: en eller flere af følgende specifikationer for siddepladsen: 2.1.1. H-punktet og R-punktet og disses indbyrdes relation 2.1.2. faktisk torsovinkel og konstruktivt bestemt torsovinkel og disses indbyrdes relation. 2.2. »Tredimensional H-punkt-maskine« (3-D H-maskine): den anordning, som anvendes til bestemmelse af H-punkt og faktisk torsovinkel. Denne anordning er beskrevet i tillæg 1 til dette bilag. 2.3. »H-punkt«: omdrejningscentrum for 3-D H-maskinens torso og lår, når maskinen er anbragt i køretøjets sæde i overensstemmelse med punkt 4 nedenfor. H-punktet er beliggende i midtpunktet af anordningens centerlinje, som forbinder sigtekornene for H-punktet på hver side af 3-D H-maskinen. H-punktet svarer teoretisk til R-punktet (vedr. tolerancer henvises til punkt 3.2.2. nedenfor). Når H-punktet er bestemt efter fremgangsmåden i punkt 4, betragtes H-punktet som fastliggende i forhold til sædehyndens konstruktion og flytter sammen med denne, når sædet justeres. 2.4. »R-punktet« eller »sædets referencepunkt«: et konstruktivt bestemt punkt, som fastlægges af køretøjsfabrikanten for hver siddeplads, og som er bestemt i forhold til det tredimensionale referencesystem. 2.5. »Torsolinje«: midteraksen af 3-D H-maskinens målestok, når denne er ført helt tilbage. 2.6. »Faktisk torsovinkel«: vinklen mellem en lodret linje gennem H-punktet og torsolinjen, målt med 3-D H-maskinens rygvinkelkvadrant. Den faktiske torsovinkel svarer teoretisk til den konstruktivt bestemte torsovinkel (vedrørende tolerancer henvises til punkt 3.2.2. nedenfor). 2.7. »Konstruktivt bestemt torsovinkel«: vinklen mellem en lodret linje gennem R-punktet og torsolinjen i en position svarende til ryglænets konstruktivt bestemte placering, som er fastlagt af køretøjets fabrikant. 2.8. »Midterplan af passager/fører« (C/LO): midterplanet af 3-D H-maskinen, som er anbragt på hver af de foreskrevne siddepladser; det repræsenteres af H-punktets koordinat på Y-aksen. For enkeltsæder falder sædets midterplan sammen med passagerens midterplan. For de øvrige sæder angives passagerens midterplan af fabrikanten. 2.9. »Tredimensionalt referencesystem«: et system svarende til det, der er beskrevet i tillæg 2 til dette bilag. 2.10. »Referencemærker«: fysiske punkter (huller, overflader, mærker eller fordybninger) på karrosseriets overflade som defineret af fabrikanten. 2.11. »Køretøjets målestilling«: køretøjets position, bestemt ved referencemærkernes koordinater i det tredimensionale referencesystem. 3. KRAV 3.1. Datapræsentation For hver siddeplads, for hvilken der kræves referencedata til at godtgøre overensstemmelsen med dette regulativs bestemmelser, skal alle nedenstående data eller et passende udvalg heraf forelægges i den form, der er angivet i tillæg 3 til dette bilag: 3.1.1. R-punktets koordinater i det tredimensionale referencesystem 3.1.2. den konstruktivt bestemte torsovinkel 3.1.3. alle angivelser, som er nødvendige for indstilling af sædet (såfremt det er indstilleligt) i den i punkt 4.3 nedenfor fastlagte måleposition. 3.2. Forhold mellem måleværdier og konstruktivt bestemte specifikationer 3.2.1. H-punktets koordinater og værdien af den faktiske torsovinkel, som fremkommer ved den i punkt 4 nedenfor beskrevne fremgangsmåde, sammenholdes med henholdsvis R-punktets koordinater og værdien af den konstruktivt bestemte torsovinkel angivet af køretøjets fabrikant. 3.2.2. For den pågældende siddeplads anses den indbyrdes beliggenhed af R-punktet og H-punktet og forholdet mellem den konstruktivt bestemte torsovinkel og den faktiske torsovinkel for tilfredsstillende, såfremt H-punktet, bestemt ved sine koordinater, ligger inden for et kvadrat, hvis sidelængde er 50 mm, og hvis diagonaler skærer hinanden i R-punktet, og såfremt den faktiske torsovinkel er inden for 5o fra den konstruktivt bestemte torsovinkel. 3.2.3. Er disse betingelser opfyldt, anvendes R-punktet og den konstruktivt bestemte torsovinkel til eftervisning af, at dette regulativs bestemmelser er overholdt. 3.2.4. Opfylder H-punktet og den faktiske torsovinkel ikke kravene i punkt 3.2.2 ovenfor, bestemmes H-punktet og den faktiske torsovinkel yderligere to gange (tre gange i alt). Såfremt resultaterne af to af disse tre gennemførelser opfylder kravene, finder betingelserne i punkt 3.2.3. ovenfor anvendelse. 3.2.5. Såfremt resultaterne af mindst to af de i punkt 3.2.4. ovenfor beskrevne gennemførelser ikke opfylder kravene i punkt 3.2.2. ovenfor, eller såfremt efterprøvning ikke kan finde sted, fordi køretøjets fabrikant har undladt at give oplysning om R-punktets beliggenhed eller om den konstruktivt bestemte torsovinkel, finder det geometriske tyngdepunkt af de tre målte punkter eller gennemsnittet af de tre målte vinkler anvendelse og anses for at gælde i alle tilfælde, hvor der henvises til R-punkt eller konstruktivt bestemt torsovinkel i dette regulativ. 4. METODE TIL BESTEMMELSE AF H-PUNKT OG FAKTISK TORSOVINKEL 4.1. Køretøjet konditioneres efter fabrikantens skøn ved en temperatur på 20 ± 10 oC for at sikre, at sædematerialet har nået rumtemperatur. Har prøvesædet aldrig været benyttet, skal en 70 til 80 kg tung person eller genstand anbringes på sædet to gange ét minut for at komprimere dets sædehynde og ryglæn. Hvis fabrikanten begærer det, skal alle sæder være ubelastet i et tidsrum af mindst 30 min. før montering af 3-D H-maskinen. 4.2. Køretøjet skal være i den i punkt 2.11 ovenfor fastlagte måleposition. 4.3. Er sædet justerbart, indstilles det i den bageste normale køreposition, som angives af køretøjets fabrikant, idet kun sædets indstilling i længderetningen tages i betragtning, og idet der ses bort fra indstilling til andet formål end normal kørsel. Anvendes andre former for indstilling af sædet (højde, vinkel, ryglæn osv.), vælges den indstilling, som foreskrives af køretøjets fabrikant. Affjedrede sæder skal i lodret retning være stift fastgjort i den normale kørestilling angivet af fabrikanten. 4.4. Det område af sædet, som berøres af 3-D H-maskinen, skal være dækket af bomuldsmusselin af tilstrækkelig størrelse og passende vævning, beskrevet som almindeligt bomuldsstof med 18,9 tråde pr. cm2 og vægt 0,228 kg/m2, eller af strikket eller uvævet stof med tilsvarende egenskaber. Foretages prøvningen på et sæde uden for køretøjet, skal det gulv, som sædet er anbragt på, have samme væsentlige egenskaber (4) som bunden i det køretøj, hvor sædet påtænkes anvendt. 4.5. 3-D H-maskinens sæde og ryglæn anbringes således, at passagerens midterplan (C/LO) falder sammen med 3-D H-maskinens midterplan. På producentens begæring kan 3-D H-maskinen flyttes, så den er inden for C/LO, hvis 3-D H-maskine er anbragt så yderligt, at sædets kant ikke gør det muligt at bringe 3-D H-maskinen i niveau. 4.6. Fod-/underbensenhederne fastgøres til sædeskålen, enten enkeltvis eller ved hjælp af T-stykket med underben. En linje gennem sigtekornene for H-punktet skal være parallel med jorden og vinkelret på sædets langsgående midterplan. 4.7. 3-D H-maskinens fod- og benposition indstilles som følger: 4.7.1. Omhandlet siddeplads: fører og den yderste forsædepassager 4.7.1.1. De to fod-/benenheder føres fremad, så fødderne indtager deres naturlige stilling på gulvet, om nødvendigt mellem betjeningspedalerne. Den venstre fod skal om muligt anbringes omtrent lige så langt til venstre for 3-D H-maskinens midterplan som den højre fod er til højre. Den libelle, som kontrollerer 3-D H-maskinens indstilling i tværretningen, bringes i vater, om nødvendigt ved efterindstilling af sædeskålen eller ved, at ben-/fodenhederne stilles bagud. Linjen gennem sigtekornene for H-punktet holdes vinkelret på sædets langsgående midterplan. 4.7.1.2. Hvis det venstre ben ikke kan holdes parallelt med højre ben, og venstre fod ikke kan understøttes af konstruktionen, flyttes venstre fod, indtil den er understøttet. Sigtepunkternes indstilling skal bibeholdes. 4.7.2. Omhandlet siddeplads: yderplads på bagsæde For bagsæder og ekstrasæder anbringes benene som foreskrevet af fabrikanten. Hvis de dele af bunden, som fødderne derved støtter mod, har forskellig højde, benyttes som reference den fod, som først kommer i berøring med forsædet, og den anden fod anbringes således, at libellen til angivelse af sædets indstilling i tværretningen er i vater. 4.8. Der påsættes vægtlodder for underben og lår, og 3-D H-maskinen bringes i vater. 4.9. Ryglænsskålen skubbes frem mod det forreste stop, og 3-D H-maskinen trækkes fri af ryglænet ved hjælp af T-stykket. 3-D H-maskinen justeres på sædet med en af følgende metoder: 4.9.1. Hvis 3-D H-maskinen glider bagud, bruges følgende metode. Lad 3-D H-maskinen glide tilbage, indtil der ikke længere er behov for en fremadrettet vandret belastning på T-stykket, dvs. indtil sædeskålen får kontakt med ryglænet. Om nødvendigt korrigeres underbenets position. 4.9.2. Hvis 3-D H-maskinen ikke glider bagud, bruges følgende metode. Lad 3-D H-maskinen glide bagud ved at påføre T-stykket en vandret bagudrettet belastning, indtil sædeskålen får kontakt med ryglænet (jf. figur 2 i tillæg 1 til dette bilag). 4.10. Der påføres en belastning på 100 ± 10 N på 3-D H-maskinens ryglæn og skål i skæringspunktet mellem hoftevinkelkvadranten og T-stykkets hus. Belastningens retning holdes langs en linje mellem ovennævnte skæringspunkt og et punkt lige over lårbjælkens hus (jf. figur 2 i tillæg 1 til dette bilag). Derefter føres rygskålen forsigtigt tilbage til ryglænet. Under den resterende del af proceduren må man omhyggeligt forhindre 3-D H-maskinen i at glide fremad. 4.11. Vægtlodderne svarende til højre og venstre balde monteres, derefter skiftevis de otte torsovægtlodder. 3-D H-maskinen holdes i vater. 4.12. Rygskålen vippes fremad, så ryglænet aflastes. 3-D H-maskinen rokkes fra side til side gennem en vinkel på 10o (5o på hver side af det lodrette midterplan) gennem tre hele cyklusser for at udløse eventuel opstået friktion mellem 3-D H-maskinen og sædet. Under den rokkende bevægelse kan 3-D H-maskinens T-stykke være tilbøjeligt til at flytte sig fra den foreskrevne vandrette og lodrette indstilling. T-stykket må derfor fastholdes ved, at man påfører det en passende sideværts belastning under den rokkende bevægelse. Det må sikres, at der ved fastholdelse af T-stykket og den rokkende bevægelse af 3-D H-maskinen ikke utilsigtet påføres nogen udvendig lodret eller frem- og tilbagerettet belastning. 3-D H-maskinens fødder må ikke holdes tilbage eller blokeres under dette trin. Hvis fødderne ændrer stilling, skal man lade dem forblive i denne stilling for øjeblikket. Derefter føres rygskålen forsigtigt tilbage til ryglænet, og det kontrolleres, at begge libeller står i nulstilling. Har fødderne flyttet sig under 3-D H-maskinens rokkende bevægelse, skal de justeres på følgende måde: Hver fod løftes skiftevis mindst muligt fri af bunden, indtil der ikke fremkommer nogen yderligere flytning af fødderne. Under dette løft skal fødderne kunne rotere, og der må ikke påføres nogen fremadrettet eller sideværts belastning. Når hver fod sættes ned igen, skal hælen være i kontakt med den hertil indrettede konstruktion. Kontroller at libelleniveauet er nul. Om nødvendigt påføres rygskålen foroven en tilstrækkelig sideværts belastning til at bringe 3-D H-maskinens sædeskål i vater på sædet. 4.13. Idet T-stykket holdes for at undgå, at 3-D H-maskinen glider fremad på sædehynden, gør man således: a) Rygskålen føres tilbage til ryglænet. b) Der påføres en vekslende afbrudt vandret bagudrettet belastning på højst 25 N på rygvinkelstangen i en højde omtrent svarende til midten af torsovægtlodderne, indtil hoftevinkelkvadranten viser, at der er nået en stabil stilling efter ophør af belastningen. Det må nøje sikres, at 3-D H-maskinen ikke påføres nogen ydre nedadrettet eller sideværts belastning. Hvis det endnu en gang er nødvendigt at bringe 3-D H-maskinen i niveau, drejes rygskålen fremad og føres i vater, hvorefter proceduren gentages fra punkt 4.12. 4.14. Tag alle mål: 4.14.1. H-punktets koordinater måles i forhold til det tredimensionale referencesystem. 4.14.2. Den faktiske torsovinkel aflæses på 3-D H-maskinens rygvinkelkvadrant med måleanordningen ført helt tilbage. 4.15. Ønskes installationen af 3-D H-maskinen gentaget, skal alle sæder være ubelastet i mindst 30 minutter, før geninstallation finder sted. 3-D H-maskinen må ikke efterlades i belastet stand på sædet længere end den tid, det tager at udføre prøven. 4.16. Hvis sæderne i samme række kan anses for at svare til hinanden (bænkesæde, identiske sæder osv.), bestemmes for hver sæderække kun ét H-punkt og én faktisk torsovinkel, idet den i dette bilags tillæg 1 beskrevne 3-D H-maskine anbringes på en siddeplads, som er repræsentativ for rækken. Denne plads skal være: 4.16.1. for forreste sæderække: førersædet 4.16.2. for bagsæderække(r): en yderplads.

BILAG 8 Tillæg 1 BESKRIVELSE AF DEN TREDIMENSIONALE H-PUNKT-MASKINE (5) (3-D H-maskinen) 1. Ryglæns- og sædeskål Ryglæns- og sædeskålene er udført i armeret plast og metal; de simulerer den menneskelige krops torso og lår og er mekanisk hængslet i H-punktet. Til måling af den faktiske torsovinkel er der til måleanordningen fastgjort en kvadrant, som er hængslet i H-punktet. En indstillelig lårbjælke, fastgjort til sædeskålen, fastlægger lårets centerlinje og fungerer som grundlinje for hoftevinkelkvadranten. 2. Krops- og benelementer Underbenselementerne er forbundet med sædeskålen ved det T-stykke, som samler knæene og er en sideværts forlængelse af den indstillelige lårbjælke. Underbenselementerne er forsynet med kvadranter til måling af knævinklerne. Sko- og fodenhederne er kalibreret til måling af fodvinklen. Til den rumlige orientering af anordningen findes to libeller. Vægtlodder svarende til de forskellige kropselementer er anbragt i de respektive tyngdepunkter, så de giver samme indtrængning i sædet som den, der forårsages af en mand på 76 kg. Det kontrolleres, at alle 3-D H-maskinens led arbejder frit uden at frembyde nævneværdig friktion.

BILAG 8 Tillæg 2 TREDIMENSIONALT REFERENCESYSTEM 1. Det tredimensionale referencesystem er defineret ved tre ortogonale planer, som fastlægges af køretøjets fabrikant (jf. illustrationen) (6). 2. Køretøjets målestilling fastlægges ved, at køretøjet anbringes på støttefladen, således at referencemærkernes koordinater svarer til de værdier, der angives af fabrikanten. 3. Koordinaterne til R-punktet og H-punktet fastlægges i forhold til de referencemærker, som angives af køretøjets fabrikant.

BILAG 8 Tillæg 3 REFERENCEDATA FOR SIDDEPLADSER 1. Kodning af referencedata Referencedata er angivet fortløbende for hver siddeplads. Siddepladser er identificeret ved en kode bestående af to tegn. Det første tegn er et arabertal, som angiver sæderækken, regnet fra køretøjets forende til bagenden. Det andet tegn er et stort bogstav, som angiver sædets placering i rækken, set i køretøjets normale køreretning. Der anvendes følgende bogstaver: L = venstre C = midterste R = højre 2. Beskrivelse af køretøjets målestilling 2.1. Referencemærkernes koordinater X ………………………… Y ………………………… Z ………………………… 3. Fortegnelse over referencedata 3.1. Siddeplads: ………………………… 3.1.1. R-punktets koordinater X ………………………… Y ………………………… Z ………………………… 3.1.2. Konstruktivt bestemt torsovinkel: ………………………… 3.1.3. Forskrifter for sædeindstilling (7) vandret: ………………………… lodret: ………………………… vinkelindstilling: ………………………… torsovinkel: ………………………… Bemærk: Referencedata for yderligere siddepladser angives under 3.2, 3.3, osv.

(1) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Serbien og Montenegro, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ubenyttet), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Rusland, 23 for Grækenland, 24 for Irland, 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30 (ubenyttet), 31 for Bosnien-Herzegovina, 32 for Letland, 33 (ubenyttet), 34 for Bulgarien, 35 (ubenyttet), 36 for Litauen, 37 for Tyrkiet, 38 (ubenyttet), 39 for Aserbajdsjan, 40 for Den Tidligere Jugoslaviske Republik Makedonien, 41 (ubenyttet), 42 for Det Europæiske Fællesskab (godkendelse meddelt af de enkelte medlemsstater, der anvender deres egne ECE-symboler), 43 for Japan, 44 (ubenyttet), 45 for Australien, 46 for Ukraine, 47 for Sydafrika og 48 for New Zealand. Efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter, og de således tildelte numre meddeles af FN's generalsekretær til de kontraherende parter.

(2) Jf. fodnote 1.

(3) Hvis H-punktet for nogen siddeplads bortset fra forsæderne ikke kan bestemmes ved hjælp af den »tredimensionale H-punkt-maskine« eller dertil hørende metoder, kan det af fabrikanten angivne R-punkt efter den kompetente myndigheds skøn anvendes som referencepunkt.

(4) Hældning, højdeforskel med et sædebeslag, overfladestruktur osv.

(5) Vedrørende nærmere enkeltheder i konstruktionen af 3-D H-maskinen henvises til Society of Automobile Engineers (SAE), 400 Commonwealth Drive, Warrendale, Pennsylvania 15096, USA.

Maskinen svarer til den, der er beskrevet i ISO Standard 6549-1980.

(6) Referencesystemet svarer til ISO-standard 4130, 1978.

(7) Det ikke gældende overstreges.